
Väljakuulutamiseta läbirääkimistega hankemenetluse „Viktoria bastioni ekspositsiooni ja külastuskeskuse sisustuse soetamine“ (viitenumber 146794) lõpetamine 

1. ASJAOLUD JA MENETLUSE KÄIK

Narva Linnavalitsuse 02.10.2013. a korraldusega nr 907-k otsustati algatada „Viktoria bastioni ekspositsiooni ja külastuskeskuse sisustuse soetamine“ väljakuulutamiseta läbirääkimistega hankemenetlus e-hankena ning määrati nimetatud riigihankes hankijaks Narva Linna Arenduse ja Ökonoomika Amet. 

Väljakuulutamiseta läbirääkimistega riigihankemenetluse hankedokumendid avaldati ja tehti riigihangete registris kättesaadavaks 11.10.2013. Pakkumuste esitamise tähtajaks 31.10.2013 kell 13:00 ei laekunud ühtegi pakkumust. 

2. ÕIGUSLIKUD ALUSED

Riigihangete seaduse (RHS) § 29 lg 3 punkt 5 kohaselt hankemenetlus lõpeb pakkumuste esitamata jätmisega selleks käesolevas seaduses sätestatud korras ettenähtud tähtaja jooksul.  

3. OTSUS

Lugeda väljakuulutamiseta läbirääkimistega hankemenetlus „Viktoria bastioni ekspositsiooni ja külastuskeskuse sisustuse soetamine“ (viitenumber 146794) lõppenuks, kuna hankes ei esitatud pakkumuste esitamise tähtajaks ühtegi pakkumust. 

4. RAKENDUSSÄTTED

Korraldus jõustub seaduses sätestatud korras. Korralduse peale võib esitada vaide Narva Linnavalitsusele või pöörduda kaebusega halduskohtusse 30 päeva jooksul arvates korralduse teatavakstegemisest.

